
A vörös szín használatának elemzése kortárs tájépítészeti alkotásokban

Elsődleges célom betekintést nyújtani a monokróm színhasználattal készült tervek világába és egy átfogó projekt-gyűjteményt adni az emberek kezébe a vörös szín alkalmazásával készült kortárs tájépítészeti munkákról. Mivel véleményem szerint a téma igényli, a tanulmányt sűrűn illusztráltam. Kutatásom kezdetén színelméleti és környezetpszichológiai munkákat dolgoztam fel. Összesen 25 projektet elemeztem részletesen, azonos szempontrendszer alapján, majd következtetéseket, megállapításokat tettem. Ezek közül a legfontosabbak a következők: a vörös szín tájépítészeti használata terjed; a tervezők minden esetben tudatosan, sokszor szimbolikusan választják meg a színárnyalatot; három fő alkalmazási területe van: konceptuális kertek, posztindusztriális területek és aktív zónák.



